|  |  |
| --- | --- |
| ΔΗΜΟΣ ΒΟΙΟΥ.jpg  ΕΛΛΗΝΙΚΗ ΔΗΜΟΚΡΑΤΙΑ  ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ  Περιφερειακή Ενότητα Κοζάνης  Δήμος Βοΐου  Γραφείο τύπου  Πληροφορίες 2465350106 press@voio.gr | Σιάτιστα, 8 Απριλίου 2025 |

**Δελτίο Τύπου**

**Με πολύ μεγάλη συμμετοχή η ημερίδα από το Αγροβόιο για τον Αγροτουρισμό**

Με πολύ μεγάλη επιτυχία πραγματοποιήθηκε η ημερίδα με θέμα «Αγροτουρισμός και τοπική οικονομία – Νέες προοπτικές για το Βόιο» στο Τραμπάντζειο Γυμνάσιο Σιάτιστας τη Δευτέρα 7 Απριλίου.

Την εκδήλωση διοργάνωσε το Δίκτυο Πόλεων για τη βιώσιμη Αγροτική Ανάπτυξη «Αγροβόιο», ενώ εισηγητές ήταν η Κωταϊδου Σοφία, Γενική Διευθύντρια του Αγροβόιο, η Δρ. Χριστίνα Κλεισιάρη από το Πανεπιστήμιο Θεσσαλίας, η Ζωή Γκερεχτέ από την ΑΝΚΟ και μέσω τηλεδιάσκεψης η Δρ. Ζαχαρούλα Ανδρεοπούλου από το ΑΠΘ.

Οι παραβρισκόμενοι είχαν την ευκαιρία να ενημερωθούν για τις προοπτικές που υπάρχουν μέσα από τον Αγροτουρισμό, τα καινοτόμα προϊόντα που μπορούν να αναπτυχθούν καθώς και τα χρηματοδοτικά εργαλεία που μπορεί να αξιοποιήσει ο καθένας που θα δραστηριοποιηθεί στην περιοχή του Βοΐου και όχι μόνο.

Στην εκδήλωση παραβρέθηκαν ο Δήμαρχος Βοΐου Χρήστος Ζευκλής, ο Αντιπεριφερειάρχης Αγροτικής Ανάπτυξης Πασχάλης Χαρούμενος, οι Αντιδήμαρχοι Μαγιάγκας Γιώργος, Παραλής Χρήστος, οι εντεταλμένοι σύμβουλοι Δούβλος Κώστας και Ώττας Νίκος, Πρόεδροι κοινοτήτων, δημοτικοί και τοπικοί σύμβουλοι και πρόεδροι και εκπρόσωποι συλλόγων.

Δείτε το βίντεο της εκδήλωσης

https://youtu.be/7\_A8Vk4c\_n4?t=01m52s

Πηγή βίντεο tovoion.com